Държавен вестник, бр. 53, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  53
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 152
На основание чл. 101, ал. 3 от Конститу-
цията на Република България
П О С Т А Н О В Я В А М :
Да се обнародва в „Държавен вестник“ 
Законът за Министерството на вътрешните 
работи, приет от ХLIІ Народно събрание на 
28 май 2014 г., повторно приет на 19 юни 2014 г.
Издаден в София на 24 юни 2014 г. 
Президент на републиката:  
Росен Плевнелиев
Подпечатан с държавния печат.
Министър на правосъдието: 
Зинаида Златанова
ЗАКОН
за Министерството на вътрешните работи 
Ч А С Т  П Ъ Р В А
ПРИНЦИПИ, ОСНОВНИ ДЕЙНОСТИ, УП-
РАВЛЕНИЕ И УСТРОЙСТВО НА МИНИС-
ТЕРСТВОТО НА ВЪТРЕШНИТЕ РАБОТИ
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда принципите, 
функциите, дейностите, управлението и ус-
тройството на Министерството на вътрешните 
работи (МВР) и статута на служителите в него.
Чл. 2. Министерството на вътрешните рабо-
ти е юридическо лице на бюджетна издръжка. 
Чл. 3. (1) Дейността на МВР се осъществява 
въз основа на следните принципи: 
1. спазване на Конституцията, законите и 
международните договори, по които Република 
България е страна;
2. зачитане и гарантиране на правата и сво-
бодите на гражданите и тяхното достойнство;
3. публичност и отчетност;
4. политически неутралитет;
5. обективност и безпристрастност;
6. защита на информацията и източниците 
за нейното придобиване;
7. защита на служителите при и по повод 
изпълнението на служебните им задължения;
8. сътрудничество с другите органи на 
държавната власт, органите на местното 
самоуправление, както и с гражданите и 
юридическите лица.
(2) Върху дейността на МВР се осъщест-
вява граждански контрол от предвидените в 
действащото законодателство органи.
Чл. 4. Държавните органи, организациите, 
юридическите лица и гражданите са длъжни 
да оказват съдействие и да спазват разпореж-
данията на органите на МВР, издадени при 
или по повод осъществяване на определените 
им със закон функции. 
Чл. 5. Служителите на МВР при изпълнение 
на служебните си задължения са физически 
неприкосновени и се ползват с особената 
закрила на закона. 
Г л а в а  в т о р а
ДЕЙНОСТИ НА МИНИСТЕРСТВОТО НА 
ВЪТРЕШНИТЕ РАБОТИ
Раздел І
Основни дейности
Чл. 6. (1) За осъществяване на политиките 
по превенция, противодействие на престъп-
ността, опазване на обществения ред, защита 
на националната сигурност, граничен контрол, 
регулиране на миграционните процеси, защита 
на финансовите интереси на Европейския съюз, 
пожарна безопасност и защита на населението 
МВР извършва следните основни дейности: 
1. оперативно-издирвателна;
2. охранителна; 
3. разследване на престъпления;
4. осигуряване на пожарна безопасност и 
защита при пожари, бедствия и извънредни 
ситуации;
5. информационна; 
6. контролна;
7. административнонаказателна и предос-
тавяне на административни услуги.
(2) За осигуряване на непрекъснато и 
ефективно осъществяване на основните дей-
ности в МВР се организират и осъществяват 
спомагателни дейности. 
Чл. 7. Други дейности на МВР могат да се 
възлагат само със закон.
Раздел ІІ
Оперативно-издирвателна дейност
Чл. 8. (1) Оперативно-издирвателната дей-
ност е дейност за предотвратяване, разкриване 
и документиране на престъпления и опазване 
на обществения ред в Република България. 
(2) Дейността по ал. 1 се осъществява от 
оперативно-издирвателните органи на МВР 
чрез гласни и негласни методи и средства 
съобразно компетентността им при условия 
и по ред, определени със закона, с акт на 
Министерския съвет и от министъра на вът- 
решните работи.
(3) Оперативно-издирвателната дейност 
има за цел: 
1. разкриване, предотвратяване и пресичане 
на престъпления и други нарушения, свързани 
с националната сигурност и обществения ред;